Bjarne Rise

Bjarne Rise () var ein norsk kunstmålar. 

Biografi

Bakgrunn
Bjarne Rise var fødd i Minneapolis i USA av norske foreldre. Da han var fem år gammal, flytta familien attende til heimbygda Oppdal der han voks opp. Hausten 1925 flytta han til Oslo der han først gjekk på Kunst- og Handverkskulen. Etter det studerte han ved Statens Kunstakademi først i 1927 og i 1932/33 med Axel Revold, seinare, i 1935/36 med Georg Jacobsen. Han var og ei tid, etter avslutta studium ved Kunstakademiet, elev hjå Aksel Jørgensen ved Kunstakademiet i København

Stil
Kunstnaren Bjarne Rise vert rekna som den første surrealisten i Noreg. I periodar dyrka han abstraksjonen men i det meste har kunsten hans figurativ karakter. Både landskap, figurbilete og stilleben framsyner ei mjuk lyrisk kjensle gjennom ein ljos koloritt og ei medveten konstruktiv oppbygging noko som syner påverknaden frå Georg Jacobsen. Han var og påverka av den danske målaren Vilhelm Bjerke Petersen.

Arbeid
Rise er best kjent for altertavlene og trerelieffa sine, m.a. altertavlene i Follafoss kyrkje, (1955), Fagerhaug kapell, (1960), Ringkollen kapell, 1981), og kalkmåleri i Glomfjord kyrkje, 1957). Ved sida av måleri og trerelieff arbeidde han med biletteppe. Nasjonalmuseet/Nasjonalgalleriet i Oslo eig eit trerelieff og åtte måleri av Bjarne Rise. I 1955 gav han ut ei bok om kunstnaren Jean Heiberg.

Verk (utval)
Offentlege bygningar (utsmykking)
 «Veronika-duk», Altertavle i Gamvik kyrkje (biletvev) 
 «Kristus og de tre apostlane» Altertavle i Follafoss kyrkje. 
 «Fem kloke og fem dårlige jomfruer», på orgellem og altertavle i Namsos kyrkje (måla trerelieff og biletvevteppe). 
 «Den oppstandne Kristus», Billedvevteppe i Moss sjukehus. 
 Trilogien «Med egne hender - Vår, Sommer, Haust», tre biletvevteppe i Norske Folk garden, Oslo.
 «Indisk Draum», måleri, Rennebu kommunehus.
 «Såmannen» i Opdals Sparebank (måla trerelieff).

Kartongar for vovne teppe
 «Indisk draum»
 «Jomfru Maria of hennar tre friarar», etter eit gammalt antependium
 «Gullfuglen»
 «Prinsessa som ingen kunne målbinde»
 «Kvitt dyr»
 «Maternité»

Utstillingar (utval)
 1928: Representert på utstilling i Kunstnarforbundet
 1935: Representert på surrealistisk måleriutstilling i København
 1937: Representert på Verdsutstillinga i Paris
 1951: Invitert deltakar på utstilling av biletkunst saman med Paul Klee, Vasilij Kandinskij og Pablo Picasso. Rise fekk god omtale.
 1952: Deltakar på utstillinga «Ung norsk kunst» i København
 1955: Deltakar på sommarutstillinga «13 malarar» i Kunstnernes Hus
 1957: Deltakar på utstilling i Göteborg
 1968: Utstilling av teikningar saman med Håkon Stenstadvold og Ole Mæhle i Kunstnarforbundet.
 1982: Utstillinga «Norsk Billedvev» med billedteppe etter kartongar av Bjarne Rise i Kunstindustrimuseet.
 1987: Kubismens kunst vart utstillt i Tønsberg
 1989: Retrospektiv minneutstilling i Trondhjem Kunstforeining - Trøndelag Kunstgalleri. Utstillinga blei vist i Oppdal av Oppdal Kunstlag same år.

Referansar

Bakgrunnsstoff
 Bjarne Rise i Selbu Bygdemuseum 
 BILETTEPPE LAGA AV RAGNFRID  RISE  HOEL til kartongar av Bjarne Rise 

Kategori:Norske biletkunstnarar
Kategori:Norske målarar